סיון הר-שפי

סיון הר-שפי (נולדה ב-18 במאי 1978) היא משוררת ישראלית.

ביוגרפיה 
הר-שפי נולדה בירושלים. בעקבות אביה, הרבתה המשפחה לשנות מקומות מגורים, ובשלב מסוים עברה לגור באפרת. בגיל תיכון למדה בבית ספר פלך בירושלים. שירתה בצה"ל כמורה חיילת בבית ספר שדה עפרה. בוגרת תואר ראשון ושני בהצטיינות בחוג לספרות עברית של האוניברסיטה העברית. עבודת הגמר שלה, בהנחיית פרופ' רות קרטון-בלום, עסקה ב"פולימורפיזם בשירת יונה וולך: היבריד, מטמורפוזה ואלכימיה". כתבה את עבודת הדוקטורט על המלכות בשירת אורי צבי גרינברג במחלקה לספרות עם ישראל, אוניברסיטת בר-אילן, בהנחיית פרופ' תמר וולף מונזון.

ריכזה את בית המדרש לנשים "עורי" בירושלים. כיום היא מרצה במכללת יעקב הרצוג בגוש עציון, במכון שכטר למדעי היהדות ומנחה סדנאות כתיבה ועורכת את כתב העת "עתר".

החלה לפרסם שירים בכתב העת משיב הרוח. פרסמה ארבעה ספרי שירה. זוכת "פרס הרי הרשון" של האוניברסיטה העברית (תשס"א), פרס אקו"ם (תשס"ג), פרס שרת החינוך (2004), פרס ראש הממשלה לסופרים עבריים (תשע"ב), מלגת בוסתן של הספרייה הלאומית (2018) ופרס רעיית נשיא המדינה על שם ד"ר גרדנר סימון לשירה עברית (2019).

נשואה למשורר אבישר הר-שפי.

ספריה
 גלות הלויתן, הוצאת הקיבוץ המאוחד, 2005.
 תהלים ליום רעש, הוצאת הקיבוץ המאוחד, 2010.
 שמש שקהלת לא ידע, הוצאת הקיבוץ המאוחד, 2014.
 זרקא, הוצאת הקיבוץ המאוחד, 2018.

קישורים חיצוניים

 
 
 
 
 אלי הירש, על תהילים ליום רעש, ידיעות אחרונות, 2 ביולי 2010
 מצאתי את השמים בתוכי סיון הר שפי בפרויקט קול אישה של מוסף בית אבי חי
 סיון הר-שפי באנתולוגיה מקוונת לשירה עברית באתר של נילי דגן
 
 שירים באתר הארץ | וְאַחֲרֵי כֵן, נזכור (2021) | בין גל שלישי לרביעי (2021) | מפתן (2021) |

הערות שוליים

משוררות ישראליות
משוררים ישראלים
משוררות כותבות עברית
משוררים כותבי עברית
משפחת מרדכי הכהן
עורכות כתבי עת ספרותיים ישראלים
זוכי פרס הרי הרשון
בוגרות בית הספר פלך
בוגרות האוניברסיטה העברית בירושלים
בוגרי האוניברסיטה העברית בירושלים
בעלות תואר דוקטור מאוניברסיטת בר-אילן
בעלי תואר דוקטור מאוניברסיטת בר-אילן
ישראליות שנולדו ב-1978
ישראלים שנולדו ב-1978